 Proza - : - in timpul furtunii de Emma Greceanu : - in timpul furtunii de Emma Greceanu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Fata... (Proza) > despre... (Personale) > puzzle ... (Proza) > Confesiune ... (Proza) > Ganduri ... (Personale) > intoarcerea... (Personale) > Visul iii ... (Proza) > Visul ii ... (Proza) > Visul ... (Proza) > Un tren din... (Personale) > O... (Proza) > in timpul... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14100187 index.html' > Vizionari: 936 > in timpul furtunii proza [ ] ii - - - - - - - - - - - - - - - - - - - - - - - - - de Emma Greceanu [emmagreceanu ] 2016-12-13 | | O fata fara nume urca panta unui deal care ducea intr-un sat, domnule Drahomir. Era iarna, o iarna ca toate celelalte ar spune unii, dar nu pentru ea. Ea urca dealul cu gandurile risipite, privind in rastimpuri cum ultima clipire de lumina se stingea sangerand undeva, departe, dincolo de sosea, dincolo de plopii uriasi care o strajuiau. Curenti de aer reci, dinspre ses, o infiorau sau poate nu doar ei, ci linistea profunda a drumului parasit. Daca ar fi fost vara, ar fi auzit greierii sau broastele, ziua ar fi fost mai lunga si drumul poate mai populat cu oameni, dar iarna acolo era ca si cum seara satul murea, reinviind a doua zi ca-ntr-o poveste spusa copiilor pentru a sta cuminti. Daca ar fi fost vara, ar fi auzit greierii, asa auzea doar fosnetul propriei geci rosii. Tresari? Te rog, nu inca. Abia am inceput povestea. Cu obrajii infierbantati, ascultand atenta sunetele serii, tocmai trecuse de ultimul urcus, cel mai abrupt. S-a gandit sa se opreasca o clipa pentru a-si trage rasuflarea si aruncandu-si ochii spre vale, acolo unde o parte a satului se intindea inspre ses, peste obraji i-a alunecat o lacrima. Nu plingea, domnule Drahomir, uitase demult sa planga, doar gerul era de vina, ba chiar a zambit, vazand cum refectia unui bec aprins la o casa, a ajuns pana in ochii ei umezi, orbind-o. Pentru cateva clipe sunetele s-au indepartat, vantul s-a oprit, frigul nu mai avea consistenta, iar ea, incremenita, privea in lumina. Apoi a clipit, si-atunci a vazut in lucirea intinsa ca o plasa, primii fulgi. Cadeau incet si rar. Aproape ca se pierdeau in aer, pana sa atinga pamantul. O tristete nimicitoare i-a rascolit stomacul, dar cine putea sti care era cauza? Nu avea cui spune, era singura in virful dealului, intr-o seara de iarna obisnuita. Scartaitul une porti de fier a surprins-o chiar cind ridica de jos sacosele cu cumparaturi, dupa ce-si stersese bine ochii. A grabit pasul, dar umbra subtire a unui barbat a ajuns-o din urma. - Te-am asteptat in statie, a spus el - Am luat autobuzul. Am iesit tarziu. - Minti, am trecut si pe la birou si nu erai. - Aveam nevoie de cumparaturi. Nu esti obligat sa vii sa ma iei. Amandoi au tacut, intrau in sat. Singurul magazin alimentar era inca deschis si dinauntru se-auzeau voci de barbati. Ea stia ca la acea ora, inauntru erau doar betivii satului sau tineri delicventi ascunsi de societate. Un fior neplacut i-a strans inima, umbra de langa ea incepuse sa vorbeasca, cerand explicatii. Dinauntru au iesit doi barbati, atrasi de zgomot. - Domnule Broscan, matale esti? - El e, schiopule, nu vezi, el si fata lui nea Ghita. - Seara buna baieti, mai bine v-ati duce acasa, sa va odihniti, se-anunta o noapte cu ninsoare grea, miine voi avea nevoie de voi la lopata. - si cu seara asta cum ramane, am stabilit ca... Cu un ghiont, cel chemat schiopul, a curmat restul discutiei. Umbra a ramas citeva minute cu ei, apoi s-a indepartat, chinuindu-se sa ajunga din urma fata fara nume. - Pot sa trec mai tirziu sa-ti aduc lapte, a intrebat-o gifiind, impiedicandu-se printre cutele inghetate ale pamantului. Ea stia ca si daca ar fi spus nu, ar fi fost inutil. insistenta lui dura de ceva timp si devenise suparatoare, dar era singura si s-a gandit ca ar fi fost mai prudent sa nu-l enerveze. Era o persoana cunoscuta pentru violenta cu care si-a tratat fosta sotie. Dar aceasta scapase. Pentru putin timp in oras, la niste rude, apoi de tot, in alte lumi, daca intr-adevar ele exista. Cineva intrase peste ea in casa si-o batuse cu atata brutalitate ca saptamini intregi ziarele si televiziunea s-au hranit din suferinta ei. Nimeni nu a depus plingere, nimeni nu a gasit un vinovat. Barbatul a ramas in loc, in mijlocul drumului, urmarind-o. Ninsoarea se intetise, si-n timp ce traversa aleea de piatra din curte, fata privea cum gradina devenea alba. Nu avea de ce sa se bucure, zapada, odata atat de asteptata, nu va fi decat un alt obstacol pentru ea. Nu se bucura defel, simtind in ceafa ochii hulpavi si vicleni ai barbatului-umbra. in casa era frig, dar isi pusese din vreme lemne in coridor. Avea doar sa le potriveasca in soba si, odata aprins focul, se va incalzi repede. Ar fi putut face asta, la fel ca in celelalte seri, in timp ce ar fi ascultat stirile la televizor, nu pentru ca ar fi interesat-o, ci doar pentru confortul de a auzi voci, dar in acea seara n-a aprins nici focul, nu si-a dorit nici compania vocilor. A aprins lumina afara si-ntr-una din camere, a cautat in sifonierul de pe hol haina de blana a mamei ei, a inchis apoi toate luminile si pentru citeva momente a asteptat, ascultand. O presiune cumplita ii sageta tamplele sau poate era frigul si incordarea. De citeva seri auzea pasi trecand pe prispa, fosnete si voci. stia ca nu era normal, satenii la locul lor dormeau demult, de cum asfintea soarele si n-ar fi iesit pe ger sa cutreiere satul sau curtile oamenilor. Era altceva. in fiecare noapte, statea de veghe cu lumina stinsa, cu mina inclestata pe toporul tatalui ei, plecat sa locuiasca in alt sat cu o femeie, dupa moartea maica-sii. Poate vor doar s-o intimideze, si-a spus in toate acele dimineti cind, cu ochi usturatori de nesomn, cobora dealul pentru a se duce in oras. Dar daca nu e asa si-ntr-o noapte va atipi, ce se va intampla cu ea? Trebuia sa caute o solutie, alta decat aceea de a pleca, unde sa plece? Se intorsese pentru... O furie amara ii lucea in ochi, ori de cite ori se gandea la motivul intoarcerii ei si la toate lasate in urma doar pentru ca a crezut. Nu va mai crede niciodata in nimic, inafara de clipa in care-si va mai simti propria respiratie. intr-una din seri, cand lumina flacarilor scapate printr-o gaura din soba, se reflecta slab peste scandurile tavanului ei de lemn vopsit de mamaia ileana intr-un albastru strident, i-a venit si ideea. Pe hol, tatal ei taiase in tavan, o intrare in podul casei. Cealalta, existenta de cand era casa, era ingusta si devenise dificil sa urce sacii cu grine pe-acolo. Mama-sa, Dumnezeu s-o odihneasca si trebuie sa fii de acord cu mine, pentru ca a trecut dincolo dupa o lunga suferinta, s-a opus. Era partea de casa unde se primeau oaspetii, cine mai vazuse, intrare in pod prin fata? si daca a fost imposibil sa-l opreasca, a reusit totusi sa-l convinga s-o mascheze in asa fel, incat nimeni sa nu stie. si-asa a fost, iar acum ea, fata lor ramasa singura, potrivindu-si un picior pe usa sifonierului, iar celalat pe perete, se forta sa urce spre mica trapa. Mai facuse asta, dar folosise mereu un scaun. Odata ce ar fi putut apuca marginile podelei de lemn, s-ar fi putut ridica, fortandu-si muschii bratelor. Desi nu ar fi fost cine stie ce efort, dimpotriva fusese mereu o provocare. Dar in acea seara, fata fara nume, domnule Drahomir, nu putea folosi scaunul. Ar fi fost o imprudenta. Asa ca, sprijinindu-si picioarele pe ambele laturi ale acelui spatiu, a reusit sa urce indejuns pentru a impinge portita in interior. Sunt multe amanunte, stiu, dar vad ca esti destul de atent, n-ai mai gemut de ceva timp si bine faci, si-asa e destul geamatul pamantului, in curand, cine stie daca nu ne vom asculta ultimele cuvinte... Odata ajunsa in pod, dupa ce a potrivit la locul ei portita, fata si-a aprins o tigara. S-a gandit o clipa la naivitatea copilariei, cand facea acelasi lucru doar datorita imaginatiei ei fanteziste, dar nu si-a mai permis sa simta regrete, era inutil. Vine o vreme cind nevinovate jocuri se transforma in necesitate. A stins tigara in lutul podelei si cu grija, sa nu faca zgomot, a impins una cite una, patru din tiglele acoperisului. Fulgi marunti si desi au navalit prin deschizatura, potopindu-i obrajii. Era atata liniste incat avea senzatia nu doar ca-i simte, ci chiar aude sfaraitul ghetii topindu-i-se pe piele. A stat asa, cu ochii pierduti in intunericul cerului, cine poate sti cit timp? Minute sau ore, nu avea insemnatate. Ganduri razlete ca niste flash-uri zvacneau in interiorul mintii ei, amestecindu-se cu incordarea asteptarii. isi aminti ca un vecin o oprise cu o zi in urma si o avertizase. Vor veni peste ea. Sa plece, si-asa mai toate femeile satului o urau. O faceau curva, pentru ca barbatii lor intorceau capul dupa ea sau o salutau. O cunosteau si totusi o infierasera cu acel stigmat al rusinii, doar pentru ca se intorsese acasa si voia sa locuiasca singura. in schimbul informatiei, vecinul vorbaret s-a ales cu bani pentru bautura, fata fusese mereu generoasa dar si el o ajutase inca de la inceput sa-si taie lemnele si ii aprindea uneori pana si focul. Desi facea asta fara acordul ei, pentru ca stia unde se afla cheia de la casa si se gindea ca face ceva bun. Ea i-a interzis mai apoi, dar tot pe-acolo se invirtea mai mereu, atras, la fel ca toti ceilalti, de cine stie ce magie sau vrajitorie. Asa spunea oricui il intreba despre ea si rau facea pentru ca vorbele lui au ajuns la urechile cui nu trebuia, iar urmarile nu au intarziat sa apara. Mai intii i-au omorit ciinii, apoi i-au stricat incuietoarea de la poarta. i-au aruncat in curte gaini moarte, gunoaie, in fiecare zi cineva, in lipsa ei, intra in curte si-si facea nevoile in fata portii. Apoi o speriau noaptea, luminandu-i geamurile cu lanterne sau fugarindu-se pe prispa si chemind-o afara. Bineinteles, povestise totul politiei locale, un agent venise sa vada, se invirtise distrat prin casa, ceruse sa stie de unde si-a cumparat tablourile si daca are mutatia in regula, dar tonul vocii lui era indoielnic, ca si cum le-ar fi dat dreptate. Blestemat sa fie acest sat, isi spunea in fiecare seara cind urca dealul sa ajunga acasa. Aceleasi cuvinte le rostea si-atunci, mecanic, privind in gol, spre cerul obscur. Deodata zgomotul pasilor s-a auzit clar. Apoi vocea lui, a umbrei. - ti-am adus lapte, imi deschizi? Ea si-a simtit inima cat o piatra de moara, zvacnind haotic. ii era frica sa si respire, se auzea ciudat de tare respiratia ei. El a ciocanit in geam, strigand-o cu numele pe care numai ai ei il stiau. A fost liniste din nou atata timp cat un stol de fulgi au atins lutul podului fara sa se topeasca. - Domnule Broscan, eu zic sa lasam dulcegariile si sa intram. - imi deschizi usa si intru eu. Voi veniti cand va chem sau daca va chem. Daca nu, plecati la casele voastre. Usa a cedat usor, avea o incuietoare veche, un scrisnet scurt, urmat de o bufnitura si erau inauntru, exact sub ea. S-au auzit apoi usile camerelor trantite si injuraturi. Fata, acoperita in haina maica-sii asculta, tremurand. - Ati vazut-o plecind? - Cu cine sa plece in toiul noptii, n-a trecut nici o masina si nici un om. Eu spun sa dam foc la casa, daca se ascunde, o sa iasa ca soarecele. Ea n-a mai asteptat sa vada daca ei vor face ceea ce au spus. S-a strecurat pe acoperis si de-acolo, tarandu-se pe o craca imensa, a reusit sa ajunga intr-un nuc. Ei nu ar fi putut s-o vada coborand, nucul care tinea umbra de zeci de ani bucatariei de vara era in spatele casei si doar o ferestruica mica dintr-una din camere dadea in spate. Ei nu ar fi stiut nimic, daca n-ar fi fost ciinele aceluiasi vecin betiv, care se obisnuise sa doarma in hambarul ei, atras in curte de gunoaiele aruncate peste gard. Cainele a sarit la ea, latrand, a muscat nervos din pretioasa ei haina de blana, aproape singura amintire din vremurile bune ale familiei ei pierdute, smucind-o salbatic. A trebuit sa renunte la ea si sa fuga doar cu geaca ei rosie, nefericit de rosie, pe poarta rudimentara din fundul gradinii. A fugit mult timp fata fara nume, in acea noapte. A ratacit haituita toate ulitele satului, fara sa priveasca in urma nici macar o data, simtindu-i mereu undeva in spatele ei, gata sa o descopere si sa o prinda. iti poti imagina macar pentru o clipa spaima unei femei fugarita intr-o noapte obisnuita de iarna de niste raufacatori, domnule Drahomir? Poti simti zbaterea sufocanta a inimii, gata sa cedeze panicii si efortului, expresia tulbure a ochilor arzand de chin sa gaseasca undeva un ascunzis pentru a se salva? Horcaitul ce-i iese din piept, odata ce plamanii nu mai fac reusesc sa primeasca si sa elibereze cantitatea de aer necesara si senzatia de ameteala, de confuzie, care impiedica picioarele sa continue sa alerge? Disperarea care-i zbuciuma creierul, stiind ca va cadea si poate nu va avea timp sa se ridice? Speranta murind incet, vazind ca desi striga dupa ajutor si luminile unor case unde e cald si totul e normal, se aprind, dar nimeni, nici un om, nu iese sa vada ce se intampla? Ce lume e aceea, domnule? Eu cred ca nu exista un asemenea loc. Tremuri, ti-e frig? Nu vrei sa stii nimic? Dar e doar o poveste, de ce urli? Probabil e de la febra, piciorul ala al dumitale e de vina, delirezi desigur, cangrena nu e ceva simpu, iar eu nu pot face prea multe, sunt o simpla infirmiera, cine a stiut ca vom fi prinsi amindoi aici, cine ar fi putut prezice ploaia si alunecarea de teren, doar o vraja sau un blestem dar cine crede in asa ceva, domnule? Tu nu si nici eu. si chiar asa sa fie, de ce ne-ar blestema cineva pe vreunul din noi? Vezi, e mai bine acum, ti-am schimbat pansamentul, ti-am facut un calmant, nu are rost sa ma privesti cu atata aversiune, e inutil, peste ceva timp ochii nostri nu vor mai vedea nimic din intunecimile pamintului, asa ca, acum ca te-ai calmat, vom continua s-o urmarim pe ea, fata fara nume. | index 'pageview'); 